text: [{"text_idx": "#000001", "text": "U\u0301tili\u00f0i\u00f0 revsa\u00f0i F\u00f8royar hart ti\u0301\u00f0liga i\u0301 2. ha\u0301lvleiki, og sum heild gj\u00f8rdi li\u00f0i\u00f0 hja\u0301 Ha\u030akani Ericson ov li\u0301ti\u00f0 r\u00e6tt i\u0301 avgerandi partinum fyri at vinna mo\u0301ti nummar 164 i\u0301 heiminum."}, {"text_idx": "#000002", "text": "Ov li\u0301ti\u00f0 av go\u0301\u00f0ska i\u0301 innleggunum, sp\u00e6larar a\u0301 \"skeivum\" sta\u00f0i ella ov li\u0301ti\u00f0 a\u0301gangandi i\u0301 brotsteignum. Ov no\u0301gvir bo\u0301ltmissir mitt fyri, og ov li\u0301ti\u00f0 avgj\u00f8rdir samanlagt.F\u00f8royska A-landsli\u00f0i\u00f0 hev\u00f0i, sum \u00e6tla\u00f0, bo\u0301ltin v\u00e6l meira a\u0301 To\u0301rsv\u00f8lli i\u0301 kv\u00f8ld, men fyriuttan fyrstu sto\u0301ru l\u00f8tuna vo\u0301ru moldovar neyvari og meira vandamiklir.Ho\u0301ast sp\u00e6li\u00f0, avriki\u00f0 og sonevnda u\u0301ttrykki\u00f0 var heilt gott fyrsta ha\u0301lva ti\u0301man ella so, har F\u00f8royar hildu try\u0301stinum, so er ta\u00f0 hugstoytt, at F\u00f8royar aftur fo\u0301ru av v\u00f8llinum uttan stig. Ta\u00f0 er eisini hugstoytt, at man tapir a\u0301 heimav\u00f8lli fyri Moldova, sum a\u0301 pappi\u0301rinum er nummar 164 i\u0301 heiminum. F\u00f8royar vunnu a\u0301 hesum li\u00f0num 7. september 2021, har okkara tyktuskt serliga fysiskt av a\u0301lvara omana\u0301. Ja\u0301kup Biskopst\u00f8 Andreasen misti pu\u0301ra o\u0301neyugt bo\u0301ltin a\u0301 ha\u0301lvuni hja\u0301 Moldova i\u0301 f\u00f8royskari a\u0301lopsst\u00f8\u00f0u ti\u0301\u00f0liga i\u0301 2. ha\u0301lvleiki, og okkara fingu ikki \"umv\u00e6lt\" no\u0301g skjo\u0301tt. F\u00f8royar sto\u0301\u00f0u h\u00f8gt, og moldovar vo\u0301ru kvikir og effektivir.Sum heild var Moldova meira vandamiki\u00f0, ho\u0301ast F\u00f8royar h\u00f8vdu bo\u0301ltin no\u0301gv meira. Heimali\u00f0i\u00f0 hev\u00f0i ikki eitt veruligt skot a\u0301 ma\u0301l i\u0301 dystinum, og hetta er ikki no\u0301g gott. Kl\u00e6mint Andrasson Olsen og hinir fingu ikki no\u0301g no\u0301gv burturu\u0301r, og at man skifti fleiri meira \"verjukendar\" sp\u00e6larar inn gj\u00f8rdi ikki go\u0301\u00f0an mun.I\u0301 89. minutti stu\u0301ta\u00f0i Gunnar Vatnhamar innlegg u\u0301r vinstru beint framvi\u00f0, men n\u00e6rri komu F\u00f8royar ikki. Ta\u00f0 enda\u00f0i 0-1, og F\u00f8royar eru langt ni\u00f0ast vi\u00f0 einum stigi i\u0301 bo\u0301lkinum. At man skal fa\u0301a stig mo\u0301ti Po\u0301llandi i\u0301 oktober ella Albania u\u0301ti i\u0301 november tykist o\u0301gvuliga o\u0301sannli\u0301kt, og ein a\u0301vi\u0301s afturgongd tykist at si\u0301ggjast a\u0301 ymsan ha\u0301tt.EM-undankappingarbo\u0301lkur EI\u0301 dag, sunnudagin 10. september, a\u0301 To\u0301rsv\u00f8lliF\u00f8royar - Moldova 0-1 (0-0)53' Vadim Rata 0-1F\u00f8royar (4-4-2): Mattias Lamhauge - Gilli Ro\u0301lantsson S\u00f8rensen (46' Rene\u0301 Shaki Joensen), Odmar F\u00e6r\u00f8, Gunnar Vatnhamar, Viljormur Davidsen (L) - Jo\u0301annes Bjartali\u0301\u00f0, Brandur Hendriksson Olsen, Ja\u0301kup Biskopst\u00f8 Andreasen, Andrass Johansen - Kl\u00e6mint Andrasson Olsen, Jo\u0301an Si\u0301mun Edmundsson Hesir komu inn i\u0301 2. ha\u0301lvleiki: S\u00f8lvi Vatnhamar, Hannes Agnarsson (64'), H\u00f8r\u00f0ur Askham og Stefan Radosavljevic (80') A\u0301sko\u00f0aratal: 2.710St\u00f8\u00f0an eftir fy\u0301ra umf\u00f8r: Kekkia 8 stig Moldova 8 stig *Albania 7 stigPo\u0301lland 6 stigF\u00f8royar 1 stig* *Ein dyst fleiri"}]